Kaubandus- ja koostöölepingu artikli 552 lõikes 11 on sätestatud, et Ühendkuningriik võib teha kõnealuse artikli lõikest 4 ajutise erandi üleminekuperioodiks, kuni Ühendkuningriik on broneeringuinfo töötlemise süsteemide tehnilised kohandused võimalikult kiiresti rakendanud. Üleminekuperiood kestab kuni kolm aastat pärast kaubandus- ja koostöölepingu jõustumist. Üleminekuperioodil peab Ühendkuningriigi pädev asutus takistama kustutamisele kuuluva broneeringuinfo kasutamist, kohaldades selle broneeringuinfo suhtes konkreetseid täiendavaid kaitsemeetmeid.

Kaubandus- ja koostöölepingu artikli 552 lõikes 4 on sätestatud, et Ühendkuningriik kustutab kõnealuse lepingu alusel saadud reisijate broneeringuinfo reeglina pärast nende riigist lahkumist, välja arvatud juhul, kui riskihindamine osutab sellise broneeringuinfo säilitamise vajadusele. See nõue tuleneb Euroopa Kohtu 2017. aasta arvamusest kavandatava ELi ja Kanada vahelise broneeringuinfo edastamist ja töötlemist käsitleva lepingu kohta.

Komisjon märgib, et kõnealuse üleminekuperioodi viimase pikendamise aegudes lõpetatakse eespool nimetatud erilistest asjaoludest tingitud ajutise erandi kohaldamine ning Ühendkuningriik peab lõpule viima kõik tehnilised kohandused, mis on vajalikud selleks, et tema broneeringuinfo töötlemise süsteemid oleksid suutelised kustutama broneeringuinfo vastavalt kaubandus- ja koostöölepingu artikli 552 lõikele 4. Üleminekuperioodi ei ole kaubandus- ja koostöölepingu alusel võimalik rohkem pikendada.

Erandiga kaasneb menetlus, mille käigus peab Ühendkuningriik esitama kaubandus- ja koostöölepinguga loodud õiguskaitse ja õigusalase koostöö erikomiteele sõltumatu haldusasutuse aruande, sealhulgas Ühendkuningriigi järelevalveasutuse esitatud andmekaitset käsitleva arvamuse, selle kohta, kas kaubandus- ja koostöölepingu artikli 552 lõikest 11 tulenevaid üleminekuperioodil kehtinud täiendavaid andmekaitsemeetmeid on tulemuslikult kohaldatud, ning hinnangu selle kohta, kas eespool nimetatud erilised asjaolud püsivad, ja kirjelduse jõupingutuste kohta, mida on tehtud, et muuta Ühendkuningriigi broneeringuinfo töötlemise süsteemid süsteemideks, mis võimaldaksid reisijate broneeringuinfot pärast nende Ühendkuningriigist lahkumist kustutada. Lisaks eeldab partnerlusnõukogupoolne üleminekuperioodi teine pikendamine, et Ühendkuningriik on teinud olulisi edusamme oma broneeringuinfo töötlemise süsteemide ümberkujundamisel, kuigi seda ümberkujundamist ei ole veel võimalik lõpule viia.

Kaubandus- ja koostöölepinguga on siiski ette nähtud kuni 31. detsembrini 2021 kestvaks aastaseks üleminekuperioodiks ajutine erand, võttes arvesse erilist asjaolu, et Ühendkuningriik peab tegema tehnilisi kohandusi, et muuta broneeringuinfo töötlemise süsteemid, mida ta kasutas siis, kui tema suhtes kohaldati liidu õigust (st broneeringuinfo direktiiv), süsteemideks, mis võimaldaksid rakendamise korral broneeringuinfot kaubandus- ja koostöölepingu kohaselt kustutada. Seda üleminekuperioodi võib partnerlusnõukogu teatavate tingimuste täitmise korral järjestikuste otsustega veel kahe aasta võrra pikendada. Kõnealusel üleminekuperioodil ja vastavalt kaubandus- ja koostöölepingu artikli 552 lõikele 11 kohaldab Ühendkuningriik broneeringuinfo töötlemise suhtes täiendavaid kaitsemeetmeid, takistades eelkõige vastavalt kaubandus- ja koostöölepingu artikli 552 lõikele 4 kustutamisele kuuluva broneeringuinfo kasutamist.

Partnerlus- ja koostöölepingu artikli 552 lõikes 10 on sätestatud, et lõiget 11 kohaldatakse juhul, kui ilmnevad erilised asjaolud, mis takistavad Ühendkuningriigil teha tehnilisi kohandusi, mis on vajalikud, et muuta broneeringuinfo töötlemise süsteemid, mida Ühendkuningriik kasutas siis, kui tema suhtes kohaldati liidu õigust, süsteemideks, mis võimaldaksid broneeringuinfot kõnealuse artikli lõike 4 kohaselt kustutada.

Kaubandus- ja koostöölepingu artikli 552 lõikes 12 on sätestatud, et Ühendkuningriik peab esitama õiguskaitse ja õigusalase koostöö erikomiteele üheksa kuud pärast kõnealuse lepingu jõustumist kõnealuse artikli lõikes 7 osutatud sõltumatu haldusasutuse aruande, mis sisaldab kaubandus- ja koostöölepingu artikli 525 lõikes 3 osutatud Ühendkuningriigi järelevalveasutuse arvamust selle kohta, kas kaubandus- ja koostöölepingu artikli 552 lõikes 11 sätestatud täiendavaid andmekaitsemeetmeid on tulemuslikult kohaldatud, ning Ühendkuningriigi hinnangut selle kohta, kas kaubandus- ja koostöölepingu artikli 552 lõikes 10 osutatud erilised asjaolud püsivad, ja kirjeldust jõupingutuste kohta, mida on tehtud, et muuta Ühendkuningriigi broneeringuinfo töötlemise süsteemid süsteemideks, mis võimaldaksid broneeringuinfot kõnealuse artikli lõike 4 kohaselt kustutada. Teine aruanne ja hinnang tuleb esitada uuesti üks aasta hiljem, kui üleminekuperioodi pikendatakse veel ühe ja viimase aasta võrra.

Ühendkuningriik on üleminekuperioodil kohustatud kohaldama kaubandus- ja koostöölepingu artikli 552 lõike 11 punktides a-d sätestatud täiendavaid kaitsemeetmeid, eelkõige selleks, et vältida kustutatava broneeringuinfo kasutamist. Nende kaitsemeetmete tõhusat kohaldamist tuleb tõendada sõltumatu haldusasutuse aruandes ning Ühendkuningriigi andmekaitse järelevalveasutuse arvamuses vastavalt kaubandus- ja koostöölepingu artikli 552 lõike 12 punktile a.

Kaubandus- ja koostöölepingu artikli 552 lõike 13 teises lauses on sätestatud, et kui nimetatud artikli lõikes 10 osutatud erilised asjaolud püsivad, pikendab partnerlusnõukogu selle artikli lõikes 11 osutatud üleminekuperioodi ühe aasta võrra.

Partnerlusnõukogu pikendas üleminekuperioodi esimest korda 21. detsembril 2021.

Eespool nimetatud menetlust ja tingimusi kohaldatakse ka üleminekuperioodi teise ja viimase pikendamise korral veel ühe aasta võrra. Lisaks peab Ühendkuningriik kaubandus- ja koostöölepingu artikli 552 lõike 13 kolmanda lause kohaselt tõendama, et nende broneeringuinfo töötlemise süsteemide ümberkujundamisel on tehtud märkimisväärseid edusamme, kuigi neid ei ole veel olnud võimalik muuta selliselt, mis võimaldaks broneeringuinfot kustutada vastavalt kaubandus- ja koostöölepingu artikli 552 lõikele 4.

Partnerlusnõukogu otsuse üleminekuperioodi pikendamise kohta võib teha mis tahes vormis. Partnerlusnõukogu kaaseesistujate otsused tehakse vastastikusel kokkuleppel (vt kaubandus- ja koostöölepingu 1. lisa artikli 1 lõige 2). Otsus tuleks teha enne üleminekuperioodi teise aasta lõppu, st enne 31. jaanuari 2022.

Enne üleminekuperioodi teise ja viimase pikendamise lõppu, st 31. detsembriks 2023, peab Ühendkuningriik lõpule viima kõik tehnilised kohandused, mis on vajalikud selleks, et tema broneeringuinfo töötlemise süsteemid oleksid suutelised kustutama broneeringuinfo vastavalt kaubandus- ja koostöölepingu artikli 552 lõikele 4. Komisjon eeldab, et Ühendkuningriik teavitab sellest õiguskaitse ja õigusalase koostöö erikomiteed.

Õiguskaitse- ja õigusalase koostöö erikomitee jälgib ja vaatab läbi kaubandus- ja koostöölepingu kolmanda osa rakendamist ning tagab selle nõuetekohase toimimise. Õiguskaitse- ja õigusalase koostöö erikomitee jääb seega asjakohaseks foorumiks, kus arutatakse Ühendkuningriigi sõltumatu haldusasutuse iga-aastast hinnangut lähenemisviisi kohta, mida Ühendkuningriigi pädev asutus kohaldab seoses vajadusega säilitada broneeringuinfot vastavalt kaubandus- ja koostöölepingu artikli 552 lõikele 4, nagu on sätestatud selle artikli lõikes 7.

3.Liidu nimel võetav seisukoht

Taust

29. septembril 2022 esitas Ühendkuningriik vastavalt kaubandus- ja koostöölepingu artikli 552 lõike 12 punktile b õiguskaitse ja õigusalase koostöö erikomiteele hinnangu.

Ühendkuningriigi hinnangus järeldatakse, et Ühendkuningriigi broneeringuinfo töötlemise süsteemidega seotud erilised asjaolud püsivad ning et Ühendkuningriigi broneeringuinfo töötlemise süsteemi muutmisel süsteemiks, mis võimaldaksid broneeringuinfo kustutada vastavalt kaubandus- ja koostöölepingu artikli 552 lõikele 4, on tehtud märkimisväärseid edusamme, kuigi süsteemi ei ole veel võimalik sel eesmärgil täielikult muuta.

Ühendkuningriik peab kohandama liikmesriikide suhtes kohaldatavat liidu õigusega kooskõlas olevat broneeringuinfo töötlemise süsteemi nii, et see vastaks kaubandus- ja koostöölepingu nõuetele, ning enne kaubandus- ja koostöölepingu jõustumist ei olnud piisavalt aega, et teha keerukas broneeringuinfo töötlemise süsteemis vajalikud kohandused. Kaubandus- ja koostöölepingu nõuded kajastavad Euroopa Kohtu 2017. aasta kohtupraktikat broneeringuinfo rahvusvahelise edastamise kohta liidust kolmandatesse riikidesse (arvamus 1/15).

Ühendkuningriigi praegune broneeringuinfo töötlemise süsteem töötati välja 2004. aastal ja seda kohandati 2016. aastal, et see oleks kooskõlas 27. aprilli 2016. aasta direktiiviga (EL) 2016/681, mis käsitleb broneeringuinfo kasutamist terroriaktide ja raskete kuritegude ennetamiseks, avastamiseks, uurimiseks ja nende eest vastutusele võtmiseks. Seega oli Ühendkuningriigi broneeringuinfo töötlemise süsteem sarnaselt liikmesriikide omaga selline, kus kogu broneeringuinfot säilitati viis aastat, et saaks nende viie aasta jooksul konkreetsetel juhtudel vastata nõuetekohaselt põhjendatud päringutele. See süsteem ei olnud kavandatud kustutama reisijate broneeringuinfot pärast nende Ühendkuningriigist lahkumist, nagu nõutakse kaubandus- ja koostöölepingus.

Lisaks on Ühendkuningriigi praegune riskihindamisprotsess, nagu ka liikmesriikide oma, kavandatud selliselt, et teha kindlaks isikud, kelle andmed vastavad objektiivsetele suunamiskriteeriumidele või muudele eelnevalt kindlaksmääratud kriteeriumidele julgeoleku- ja piirikontrolli tegemisel. Seda ei kavandatud nii, et saaks teha kindlaks, kas pärast reisija Ühendkuningriigist lahkumist on vaja säilitada konkreetset broneeringuinfot.

Ühendkuningriik märkis 29. septembril 2022 kaubandus- ja koostöölepingu artikli 552 lõike 12 punkti b kohaselt esitatud hinnangus, et ta on hiljuti kavandanud ja loonud võimekuse broneeringuinfo kustutamiseks vastavalt kaubandus- ja koostöölepingu artikli 552 lõikele 4. See võimekus on nüüd beeta katseetapis.

Lisaks teatas Ühendkuningriik, et töötab välja objektiivsetel tõenditel põhinevat automaatset riskihindamisprotsessi, et teha kindlaks andmed, mida tuleb säilitada pärast reisija lahkumist Ühendkuningriigist. Vahepeal rakendab Ühendkuningriik automatiseerimata riskihindamisprotsessi, et kohaldada kaubandus- ja koostöölepingu artikli 552 lõikes 11 osutatud täiendavaid kaitsemeetmeid. Ühendkuningriigi hinnangul võetakse automatiseeritud riskihindamisprotsess kasutusele 2023. aasta lõpuks.

Lisaks esitas Ühendkuningriik 29. septembril 2022 õiguskaitse ja õigusalase koostöö erikomiteele kaubandus- ja koostöölepingu artikli 552 lõike 12 punkti a kohase kaubandus- ja koostöölepingu artikli 552 lõikes 7 osutatud sõltumatu haldusasutuse aruande, milles kirjeldati kaubandus- ja koostöölepingu artikli 552 lõikega 11 ette nähtud täiendavate andmekaitsemeetmete tõhusat kohaldamist. Aruanne sisaldab kaubandus- ja koostöölepingu artikli 525 lõikes 3 osutatud Ühendkuningriigi järelevalveasutuse esitatavat arvamust.

Õiguskaitse ja õigusalase koostöö erikomitee arutas Ühendkuningriigi hinnangut ja aruannet 13. oktoobril 2022. Sellel puhul mitmele liidu küsimusele vastates esitas Ühendkuningriik lisateavet kaubandus- ja koostöölepingu artikli 552 lõikes 11 sätestatud andmekaitsemeetmete kohaldamise kohta, mille ta nõustus seejärel kirjalikult kättesaadavaks tegema.